Lo-Renz-O/malagasy-sentence huggingface dataset:
Tamin’ny fotoana niasany tao mahajanga, izy no anisan’ny mpitarika’ny akfm tao. Ny akfm dia antoko pôlitika nijoro avy tamin’ny kongresin’ny fahaleovantena nataon’ny antoko pôlitika folo tany toamasina tamin’ny 2, 3, 4 mey 1958. Taty aoriana dia nivondrona ho antoko pôlitika ny dimy niara-nivory ka nanangana ny antokon’ny kongresin’ny fahaleovantenan’i madagasikara. Maro tamin’ireo mpanorina ny antoko no efa mpikambana taloha tao amin’ny mdrm. Ny kongresy voalohan’io antoko io dia natao tamin’ny 12 sy 15 jolay 1959. Nisy sampana maro izay nitsinjara tamin’ny toerana samy hafa antananarivo, antsiranana, mahajanga. Vokatry ny fanaovany pôlitika no namindrana toerana matetika azy. Fomba analana azy amin’io fanaovana pôlitika io izany. Ohatra, iray tamin’izany ny fandefasana azy hamonjy fiofanan’ny mpampianatra tany tsaratanàna, ny lalana lavitra kanefa ny taratasy fiantsoana marainan’ny andro anaovana ny fiofanana vao voaray. Famindran-toerana avy hatrany ny vokatry ny tsy fahatongavana amin’io fotoana io. Toy izany koa ny namindrana azy tany manalalondo, tanàna lehibe saingy tsy misy herinaratra. Manam-pahaizana ny ankamaroan’ny olona ao fa variana any antananarivo. Tanàna mahavokatra be tokoa, toy ny ovy, ny vary sy ny mangahazo ary tsy latsa-danja amin’izany ny omby. Ny olana goavana anefa dia ny faharatsian’ny lalàna, mahalana vao tongan’ny fiara mpitatitra. Noheverin’ny fanjakana araka izany fa tsy afaka mamonjy ny fivorian’ny antoko izy satria any amin’ny tany sarotra ifaneraserana. Vokatry ny fanaovany pôlitika io ary dia betsaka ny olona tsy nifankahazo taminy. Tamin’ny fitsapan-kevi-bahoaka tamin’ny taona1958, fony izy tao tsaramandroso, tao amin’ny efitrano fandatsaham-bato dia nitovy ny lokon’ny valopy fasiana ny bileta sy ny bileta maneho ny tsia. Tsy nisy afa-tsy taratasy roa anefa teo ambony latabatra dia ny valopy sy ny bileta eny. Nitaky ny famoahana io bileta misy ny tsia io ratsimba georges ary herinandro taorian’izay dia nahazo taratasy famindran-toerana.
Madamany akory, hono, izy ikala ratsy ireto! Izaho no nametrahan’ny ray aman-dreniny an’i mary fa tsy ianareo. Ianareo hampianatra an’i mary hikomy tsy hiasa? Mandehana any ianareo. Tsy mila resaka aho. 176 ambon’izany rehetra izany, ny herisetra mianjady amin’ny mpiasa. Tofoka ireto farany, ka nihevitra ny tsy hanaiky lembenana intsony ny rainy? Fanjanahantany! Fanararaotana ny malemy! Fanitsakitsahana ny zon’ny vehivavy! Fametavetana ny fireneko sy ny fianakaviako! Raha nahita poleta aho dia ho izaho no nanapitra ny ainy. Raha vao fantatry ny anadahiko izay nanampy ahy ny toe- javatra, dia nitondrany namana ilay patron -ko, novonoiny 177. Nikimpy nanoloana ny fahorian’ny vahoaka teo ambany fahefany ny fanjakana araka izany. Izay nahay nisolelaka taminy ihany no azoazony. Niankina tanteraka tamin’ny fahaizana misolelaka tamin’ny vazaha sy ireo tompon’andraikitra teo amin’ny fitondrana ny fahitana asa sy fahavitana fianarana. Diso fanantenana tamin’izany ny olona. Nahatonga ny toe-tsainy hiova izany. B. Ny fiovan’ny toe-tsaina
Seho 3 ravao, mbola, tody ravao fa maninona izato ianareo dahy no lasam-borona ohatra ity? Fa misy inona e? Toa ohatra ny olona resy izato fijery anareo. Tsy mandeha tsara ny fianarana sa mila vola ka tsy sahy mangataka? Fa inona ity manjo anareo no toa mihenahena tsy miteny nefa anontaniana! Tsy reninareo ve aho no anafenanareo zavatra! Mbola! Lazao ahy haingana izayzavatra mahazo anareo. Haingana indry ho aho. Hitako mihitsy tato ho ato fa tsy tahaka ny isan’andro indry. Sao heverin-dry fa tsy manara- maso ny fihetsiky indry aza aho. Lasam-binany sy verivery saina, malahelohelo foana indry tao ho ao ka lazao ahy ny antony. Mbola io i tody hilaza azy aminao ry neny tody fa. Lasa manaraka an’i mbola ravao tody! Miverena ianao!
Ny taona 1846, raha ny tantaran’ny literatiora malagasy no tsiahivina, dia tao anatin’ny vanim-potoana kristianina 1818-1895 no nisehoan’ity tantara ambaran’ireo mpiangaly zafindraony ireo eto ity. Vanim-potoana talohan’ny fanjanahan-tany izay nahitana fangejana sy faneriterena maro samihafa tamin’ny alalan’ireo fampijaliana nataon’ireo mpanjanaka tonga teto amintsika. Toy izany koa ny hita ao amin’ny z 74, fitokanana ny fiangonana e. K. A. R milamaina , andl 1-2-3 8-9 tamin’ny taona 1886 no tonga teto milamanina, ny finoana katôlika apôsitôlika. Ireo misionera no nitondra sy nitory ny vaovao mahafaly teto amintsika tamin’izany i père jacques berthieu no nanolotra lamesa voalohany teto milamaina
Manana anjara asa mandoka na midera olona na zavatra ny fitenin-drazana. Maneho izany ity ampahan-kabary nataon’andriamatoa filohan’ny antenimieram-pirenena, laharana 98, tamin’ny taona 2014 ity aorian’izay fiarahabana izay dia finaritra mifanatri-tava amintsika tsirairay avy indray amin’izao lanonana amin’ny fomba ôfisialy ihaonantsika eto izao. Toy ny akanga mahay manjohy, fosa mahay manimbolo, ka tsy avelan’ny vodiahitry ny adidy sy ny andraikitra tsy hihaona. Lanonana enin-kaja tokoa mantsy ny fahatongavan’ny nasaina ary ny fahavorian’ny mpanotrona. Hisasaka sahady ity ny volana janoary amin’ity taona vaovao ity. Tena mihazakazaka tokoa ny fotoana. Mihazakazaka toa izany koa ny raharaham-pirenena. Mafana ririna hafa kely, hono, ny vonton’asa vao marain’andro, manim-pofona alohaloha ny ketrika tsara nahandro. Vao misanta-taona isika ity dia efa asa sahady. Izany no midika fa ilain’ny firenena isika ary afaka manompo azy amin’ny fotoana rehetra .
Fanaovana azy. Eo anatrehan’izany indrindra no mampiseho ny mamatonalina, fa zava-dehibe ny fanomanana azy nandritra ny dimy taona teny amin’ny fianarana ambony momba ny asan’ny mpitandrina. Teo koa ny fomba nitaizan’ny ray aman- dreniny azy, ary ireo fiofanana sy fianarana samihafa nataony. Ireny rehetra ireny no nanosika azy ho tonga mpitaiza. Voalaza tamin’ny fizarana tany aloha, fa ny ankizy sy ny tanora no tena ifantohany. Tsy ireo ihany anefa no hita ao anatin’ny fiangonana, fa ao ny fotsy volo amin’ny tany, sy ireo sarangan-taona samihafa. Samy mahazo izay heveriny ho tandrify azy avy ireo sokajy isan-karazany ireo. Ary tsy misy avelany ho diso anjara velively, fa omeny ny fahafaham-po mifanandrify amin’izay hetahetam-panahy sy fo ao aminy. Raha ny toe-javatra hita, aloha, tamin’ny fanaovana fanadihadiana sy ny fitsidihana ny toeram-piasany, dia azo lazaina fa mifandray akaiky dia akaiky tokoa ny mpitondra sy ny vahoaka entina. Tsy takona hafenina izany, fa dia miseho miharihary amin’ny fomba firesany sy ny fihetsiny. Misy hatrany anefa ny fifanajana noho ny maha mpitandina azy.
Mpiofana ho mpampianatra anay eto amin’ny ecole normale supérieure, dia raisinay ho adidy ny hanatevina sy hampitombo isa ny fitaovana eo am- pelantanan’ny mpampianatra ankehitriny, satria maro amin’ireo tononkira teatraly tamin’izany fotoana izany no misy ifandraisany amin’ny fandaharam- pianarana.
Teny fampidirana enta-mavesatra ho an’ny firenena ny fananana tanora maro tsy an’asa. Antoka mampandroso azy ny fananana tanora liana amin’ny fianarana ka tsy miala an-daharana. Ny fahavitan’ny fianarana hatramin’ny farany no lalana ahafahan’ireo mpianatra mitady asa. Miankina amin’ny fianarana natao no asa andrandrain’ny tsirairay iandraiketana. Koa tokony hitondra ho amin’ny famaliana izany filana izany ny fampianarana. Mifototra amin’ny fampianarana no hananana tanora hampamarin-toerana ny fandrosoan’ny firenena. Tsy afa-misaraka amin’ny fampianarana ny mpianatra, ny mpampianatra ary ny fahalalana. Ny mpampianatra no manetsika ireo singan-kevitra roa ireo. Manana andraikitra lehibe eo amin’ny fampitana fahalalana amin’ny mpianatra izy. Ny fahalalana kosa no singa mampifandray ny mpampianatra amin’ny mpianatra. Ilaina ny fahafehezana ny fahalalana sy ny fahaizana mampiasa izany amin’ny sehatra ivelan’ny fampianarana. Ireo singan-kevitra mandrafitra ny fampianarana ireo no miara-misalahy mba hiavahan’ny nandranto fahalalana amin’ny olona hafa. Ny taranja tsirairay mandrafitra ny fampianarana no mitarika amin’ny fanehoana ny maha izay ireo mpianatra. Manana anjara biriky amin’izany ny taranja malagasy. Mandinika izany indrindra izao asakaroka notontosainay izao. Izany dia miompana amin’ny fandinihana ny fampianarana ny taranja malagasy, fanoitra ho amin’ny fampijoroana ny maha izay ny mpianatra. Tranga hita tao amin’ny lycée téchnique et professionnel ampefiloha, taona fahatelo. Ny fandalinana dia miompana amin’ny fomba fampianarana ny taranja malagasy ho fanorenana ny maha izay ny mpianatra, izay fomba fandinika ao amin’ny saham-pikarohana pedagojian’ny fampianarana.
Ireo andraikitra rehetra noraisiny ankoatra ny maha-mapanabe azy dia indray natolony hanatsarana ny fanabeazana sy ny fampianarana nimatimatesany. Mifameno ary azo lazaina ho mifampiankina ireo. Tolona lehibe no atao hamondronana ny hery rehetra hitambatra hananganana fanabeazana tsara rindra. Hoy izy amin’ity tononkalo mitondra ny lohateny hoe tolona ity tsy mba antsoantso be mahavaky ampongan-tsofina tsy mba totohondry vonona hazera any amparahatoka tsy kisoratra handotoana lalambe
Matetika raha ratsy ambina ny mpanjaka dia mety hofaty amin’iny herinandro iny ihany. Noho izany antony izany no tsy maintsy handehanana eny ivato ma atitra tsingolovolo izany hoe, manambara amin’ny tanibe i matata amanontolo sy amin’i ndreno y fa tsy maty toy ny tsingolovolo, nahatody soamatsara ny filomanosana nataony tao anatin’ny herinandro, nahasedra ny mafy ka mangataka ny tsodrano farany avy amin’i ndreno y ao amin’ny lapa masina fenovola ivato izy.
Ity ohatra 54 ity kosa indray dia fiteny ampiasain’ireny tanora izay azo lazaina fa miaina ivelan’ny fiarahamonina ireny. Ny teny hoe reveko dia avy amin’ny teny vahiny rêver izay midika hoe manonofy. Teny indrana io teny io tamin’ny voalohany nefa efa tafiditra ao amin’ny voambolan’ny tanora izy ankehitriny. Ka rehefa nampiasain’ny tanora io teny io dia niitatra ny heviny ka lasa ilay hevitra faharoa hoe tia no ampiasana azy, izany hoe ny zavatra tiana no nofinofisina dia nampiasaina ny fanovana anarana29 ka ny vokany no ilazana ny antony.
Fanaon’ity mpanoratra ity ny manondro toerana iray amin’ny ankapobeny fotsiny, na koa amin’ny alalan’ny zava-misy mampalaza io toerana io. Anisan’izany, ohatra, ny hoe tany am-patsakana, teny an-dàlana, tany am-panjonoana, ao an-trano, tany amin’ilay tanàna kely, teo amoron-drano, eny amin’ny tora-pasika, ery amin’ny faravodilanitra, teny amin’ny hôpitaly, tao anaty kirihitr’ala, sns maneho izany ireto ohatra nalaina tao amin’ny tantara ireto i- ikemba fa ery amin’ny faravodilanitra kosa no mitankosona mifangaro ny mangan’ny lanitra sy ny mangan’ny rano. Tak 11 tanànan’ny mpanarato io tanàna kely io, ka lasa ny lehilahy matanjaka nanjono fiana mena any ampovoan-dranomasina lavitra any. Tak 9 v- rafahafatesana teny an-dalana dia notantaraiko bina tamin-dry zalahy ny momba an’ingahy fara. Tak 34 tao amin’ny tanàna kely anankiray tany anaty ala no nifanenanay bina sy ny namany tamin’ny dokotera avy nitety faritra. Tak 34 xxii- vorondolo nitera-boromanga nifanoroka izy roa lahy bina sy fatakamana dia lasa niditra tao an-trano. Rendremana matory ny ankamaroany. Endrinibina sy endrinikemba mitakoko sy mibitsibitsika eo an-joron-trano raozy mitan-takolaka eo akaikin’ny latabatra. Ibaomaria mandrimandry eo am-parafara tsy lavitra an- janany. Tak 104 lazaina fa tsy voafaritra mazava ireo toerana ireo, satria, nolazaina tamin’ny ambangovangony fotsiny ihany. Hita ihany koa fa tia manondro toerana amin’ny alalan’ny mpisolo manondro i auguste rajon. Ampiasainy eto ny teny hoe ery, any, io, sns. ; fa mbola fampiasany koa ny mpisolo toerana, toy ny hoe tao, teny, eo, sns izay vao arahin’ireo toerana tsy voafaritra mazava. Santionany ihany ireo, fa mbola maro ireo hita ao anatin’ny tantara. Fa ireo habaka na toerana voafaritra mazava no tena manasongadina ity tantara ity. B. Ireo toerana misy sy voafaritra mazava
Teny fampidirana tsy afa-miala amin ny fandrosoana ny firenena iray sy ny mponina ao aminy. Mitondra fiovana ho an ny tsirairay io fandrosoana io. Izay no asongadin ity lahatsoratra nosoratan i clarisse ratsifandrihamanana, nalaina tao amin ny boky ny zanako i, tak 101 ity. Mba hanadihadiana ny lahatsoratra, dia andeha hojerena ny famaritana ny atao hoe oloma mandroso sy izay tokony hatao mba handrosoana.
Ny taona 2006 dia tafiditra tao toamasina ny aretina chikungunya izay voalaza fa avy any amin’ny nosy la réunion. Vao tafiditra ny aretina, dia maro ny olona voa, ary nisy mihitsy ny namoy ny ainy na dia nolazaina fa mitovy amin’ny fitsaboana ny aretina azo avy amin’ny kaikitry ny moka ihany aza ny fitsaboana azy. Nisy ihany koa ireo fepetra noraisin’andriamatoa minisitry ny fahasalamana jean louis robinson tamin’izany fotoana izany, dia ny fanaraha-maso ny toeram- pitobian-tsambo sy fiaramanidina, ary ny fanaovana fitiliana ireo olona rehetra izay niditra teto madagasikara mba tsy hampihanaka be ny aretina7. Tsy nanakana ny aretina tsy hiparitaka anefa izany. Fa vokatry ny zava-nisy ara-toe-karena efa voatanisa tetsy ambony, dia niaina tao anatin’ny fahasahiranana ny vahoaka. Niakatra ny vidim-piainana ary maro ihany koa no tsy an’asa vokatry ny tsy fahampiam-bola handoavana karama avy amin’ireo orinasa tsy miankina.
Mifanohitra tanteraka ny hevitra tao an-tsainy satria ny fahoriany no heveriny ho fiadanan’i felana. Toy izany koa ny fahalavoany no fahasambaran’ felana. Ny filazan’i felana ny tao am-pony koa vao mainka nampiazoazo azy hiombona. Manasongadina izany fiheveran’i miaro izany indrindra ny antithèse eto. Nozarain’i miaro tamin-drandria hatrany anefa ny manahirana azy. Tsy nijanona ho an-drandria irery nefa fa niely nanerana ny fonja. Fanamelohana avy hatrany no setriny, satria ny maty aza hono mba te ho maro koa ny velona no tsy hifankatia. Nampitony ny hambom-pon’i miaro ny fitsaran-drandria azy. Nanitsy ny lalan-tsainy koa ny ny fanasokajian’ireo mpiray fonja azy ho mpanimba ny aina. Na izany aza anefa, mbola nolazainy fa sarintsarin-kavana tsy havana soritsorin-tsaina no fohazina seritseri-nofy no mitavana sitritsitrin-kehy no fohazina tak. 136 .
Saika hita amin ny fokontany tsirairay avy ny sekoly fanabeazana ny ankizy ary ny ong samihafa no mandray andraikitra amin ny fanamboarana ireny. Misy ihany ampahany andraisan ny vahoaka anjara ny fanamboarana toy izany. Ny fanjakana koa manampy amin ny fanamboarana fotodrafitrasa mba hahafahan ny ankizy mianatra. Aseho amin ity fafana eto ambany ity ny isan ny ankizy mianatra. Fafana 5 ny tontalin ny mpianatra
Raha izany, hoy i noro, foto-kazo sy vorona isika. Ary ianareo voasary, izahay voahangy ; samy maitsovolo, samy fotsy nify isika, raha midona ny hanina, ny vohitra tsy lavitra fa mifankatazana, manatona eny an-tanàna, fa izahay eo vorombola ny hanina dia misy tokoa ! Hoy rabe niseho nisento lalina. E ! Izany fahitako anao indray takariva iry ! Tsy lefitry ny kiboko ho’aho ny mahita anao ! Angamba mbola ho avy hamangy eny aminareo eny ihany. Nefa, ny voankazo manan-taona ka tsy fioty manta, ny vary manana ny fahamasahany tsy fandoatra tsy ritra, ny zava-drehetra misy fotoany fa tsy teren-ko masaka toa voalobo-jaza. Anjaran’i noro indray ny niondrika tsy nahajery azy. E iky izato endriny menamenatra ! Ny lalana hitsoahana mody no notadiaviny, fa tsinjony maningotsingotra tsy hainy valiana ny fizotran’ny resaka ravola ! Hoy ihany rabe. Andrandraiko tahaka ny volana anie ianao. Nahatazana ireo voro- manidina aho isankarazany izy ireny, fa ny hitsikitsika no havana-misonenika, saingy mbola hafa lavitra noho izany ny dihinao indray takariva iry ; betsaka izy ireny, fa ny railovy no mangafeo, saingy mbola mikarantsana indrindra noho izany ny feonao mipaka ao an-tsofiko reko izao ; maro izy ireny, fa ny vorombola, hono, no mihaingo fatratra, saingy mbola kanto loatra eo imasoko ny bika aman- tarehinao manoloana ahy ! Mba raiso re, rasena11, raha azonao havanina ihany ! Tsy niteny ihany i noro. Naondriny foana ny lohany hanafina ilay endriny homehy mihimokimoka sy ireo masony mitsilopilopy somary mitsipelapelatra. Nihanahazo vahana kosa rabe. Notohizany ny teniny faniriana ny ahy, hoy izy. Kanefa ianao tsy zazakely akory ary izaho tsy zazabodo, fa ny ankizy atodiorokoroka no atoro lalan-kaleha ; ianao koa tsy adala ary izaho tsy foka, fa ny efa very saina no tsy mahalala ny hahasoa sy haharatsy ny tenany ; ary tsy misy akohokely jamba, ka tohinina vao mianavaratra, tsipazam-bary vao mivoaka. Fa mamiko ianao, ary sitraky ny foko, ka izany no idodododoako hijoroako eto ! Trarantitra indrindra ianao, tompokovavy, aza marofy ! Somary namboatra kely ny volony nasaritaky ny rivotra indray i noro, avy eo nanenjana mafimafy kokoa ny sinkiny. Ny lohany amin’izany somary mihilana kely, toa te hampidera ny takolany malandilandy eny, ho’aho, rabeniomby, tsy nampoiziko loatra izay nambaranao tamiko teo, ary tsy hahay handahatra tahaka anao aho. Koa aoka angaha dia ho any aoriana mihitsy, fa na ny mijery anao aza ange mahasakodiavatra mafy ahy ! Aoka re ! Fa na izaho mijorojoro ety izao va re, rasena, tsy mba ataonao ho menatry ny lehilahy tahaka ahy koa, fa trarantitra lahy ianao ! Ekeko tokoa izany, tompokolahy, hoy i noro nisafosirana12. Kanefa, mbola saikatra loatra aho izao, ka tsy hitako be ihany izay holazaiko aminao. Raha tsy mahavoafady re, aleo dia ho afara mihitsy !
Amin’ny teny malagasy, dia sokajin-teny telo no afaka milaza toerana noho ny firafitra anatiny iombonany ny mpisolo toerana, ny mpisolo manondro ary ny mpanolotra milaza toerana. Azo anazavana izany indrindra ny raketin’ity fehezanteny nalaina tao amin’ny diavolan ny ranomasina nosoratan’i lys ber ity indreny misy olona maro mihazakazaka; ery aloha, olona roa, eo aoriana, lehilahy lava be, tomady. I batso ity aoriana ; i ada sy rama iretsy aloha ny mpanolotra indreny dia sady manolotra no mametraka eo amin’ny habaka ny mpilefa telo sy ny mpanenjika azy 198. Ny mpisolo toerana ery aloha sy eo aoriana kosa dia maneho ny toerana misy ny olona enjehina. Ny mpisolo manondro ity sy iretsy kosa dia manondro azy ireo araka ny filaharany eo amin’ny habaka akaiky kokoa i batso noho i ada sy rama. Amin’izao fandinihana izao dia hofintinina aloha ny momba ireo mpilaza toerana ireo araka ny firafiny. Aorian’izay no hijerena fisehon’ny fampiasana azy ao amin’ny sangy mahery.
Ny anjara asan’ny fandaharam-pianarana araka ny fanehoan’i j. J. Guilbert21 dia ireto avy no anjara asan’ny fandaharam-pianarana eo amin’ny sehatry ny fiarahamonina, ny fandaharam-pianarana dia mamaly ny filàn’ny fiarahamonina, manolotra olona manana fahaiza- manao afaka mampandroso azy. Eo amin’ny sehatry ny haifampianaarna, ny fandaharam-pianarana dia mijery ny fomba fampianaran’ny mpampianatra sy arofanina amin’ny fampianarana. Eo amin’ny lafin’ny fianarana sy ny hairaha omena ny mpianatra, ny fandaharam-pianarana dia manamora ny fikarohana ataon’ny mpianatra, mampitombo ny fandraisana andraikitra, mampanao fampiharana ny mpianatra, mampanangona hevitra, mampitobo sy mampivoatra ny hairaha ananan’ny mpianatra.
Ankoatra ireo karazana tohan-kevitra efatra lehibe ireo dia misy ihany ny fomba fanohanan-kevitra amin’ny alalan’ny fizohian-kevitra manaraka lôjika ny fanaporofoana dia mifandraika amin’ny fizohian-kevitra. Mitarika amin’ny fahazoana hevitra marina azo amarinina sy iarahan’ny rehetra mahalala izany. Misy
Toy ny moana ny olona maty ao am-pasana, ka tsy afaka miteny intsony. Ny fahasimban’ny lela no mahatonga ny olona ho moana, vokatr’izany dia tsy afaka miteny intsony. Eto dia nolazaina fa tsy mihetsika ny lela , izany hoe ahatarafana ny tsy fahaizana miteny izany ary mbola nohamafisiny hoe mikombona ny vava na ny moana na ny olona mahay miteny dia samy mbola hakombon’ny fasana avokoa ny vavany. Ireo rehetra ireo no manantitra fa tsy andrenesam-peo ao am-pasana, izay mampiharihary ny fahanginana ao.
Toy izany koa ny mpampianatra b, teo amin’ny fanomezana tohan- kevitra isaky ny mandroso tara-kevitra16. Maneho amin’ny mpianatra ireny, fa mitombina tsara ny fampianarana omena azy, ary misarika ny sainy hikaroka ihany koa, ka mahatonga ny fampianarana hahomby.
Tsirinala no nosafidinay hanaovana asa fikarohana. Antony maro no nahatonga izany voalohany, mbola velona ny mpanoratra, ary tena amin’ny fotoana famoazany voa tsara raha ny sehatry ny literatiora no jerena. Eo ihany koa ny fahafahana mifampiresaka mivantana aminy ka hahazoana mifanakalo hevitra manaraka izany, tsy mbola nisy nanadihady, sady vitsy mpahalala ny mpanoratra. Heverinay anefa fa ahitana taratra ny vanim-potoana ankehitriny ny asa sorany ankoatra izay, mba hampitomboana ny ambaindain’ny literatiora malagasy izay holovain’ny taranaka mifandimby no nandraisanay azy.
Azo heverina araka izany fa ny kolontsaina tamin’izany mihitsy no mametraka hatrany ny lehilahy ho tompona andraikitra sy mpanapaka hevitra amin’ny zava- drehetra fa ny vehivavy kosa dia mpanaraka sy mpanatanteraka fotsiny. Tsara ny manamarika fa rafitra mbola notazonina io maha diakira io hatramin’izao ao amin’ny fiangonana ary mbola lehilahy hatrany no mandrafitra izany. Voalazan’ny boky mitantara ny asan’ny apôsitôly ihany koa ny fibebahan’i md paoly taorian’ny fanenjehany ny kirisitianina ka nanirahana azy hitory teny tany amin’ireo firenena ivelan’ny vahoaka jody na ireo nantsoina ho jentily 100. Rehefa fametrahana olona hiandraikitra izany asa izany, ka hita ato amin’ity boky mitantara ny asan’ny apôsitôly ity dia voamarika fa lehilahy daholo izy ireo. Izany no nahatonga ny fitenenana teny am-piandohana fa manjaka ny lehilahy.
Maro ny hevitra fonosin’ireny ohabolana aman’oha-pitenena ireny. Ireny no nanehoan’ny ntaolo ny fomba fijeriny ny tontolo manodidina. Araka izany, mirakitra haren-tsaina ny ohabolana. Ny kolontsaina sy ny fanabeazana ary ny fananarana no avoitran’izy ireny. Fanamarihana azo atao tsara ny mampifanaraka ny ohabolana sy ny oha- pitenenana amin’ny zava-mitranga. Hita taratra eto fa maro amin’ireny no efa nahitana fiovana. Manaporofo ny fahaveloman’ny teny izany. Ohatra izay maharitra vadim-bazaha. ? Tsy ny alika ihany no jamban’ny taolana fa ny olona ihany koa jamban’ny lasopy.
Ny fototr’ity asa fikarohana ity dia ny fiezahana hamaly ireo fanontaniana tsy nahitam-baliny hatramin’izao. Fiezahana hitady fanazavana ny amin’ny fifandraisana kolontsaina eo amin’ny faritra iray. Itadiavam-panazavana betsaka izany. Raha tsorina dia izao na dia eo amin’ny faritra iray ihany aza no itoeran’ny karazan’olona samihafa dia ahitana karazana kolontsaina na soatoavina tsy mitovy koa ireny.
Ny taralila fampiasan’ny malagasy manokana ity taralila ity uu-u no fisehony mitaralila mitaraindraina. Ny avana ramanantoanina no tena nahafantarana azy ao amin’ny tonokalony hoe vazon’ny lavitra hita ao amin’ny tononkalon’i arni koa io. Anehoany fitarainana amin’ny fanenjehana, fihazana atao amin’ny mpitolona ohatra ny hoe haza
Ny fitaomana ny malagasy hitolona tsy nitsahatra nanentana ny olona hanohitra mandrakariva ny fanjanahantany ny mpanoratra. Mivohitra ao anatin’ity tononkira iray ity izany andafiavarata manerinerina, nitoeran’ireo olo-malazan’iarivo; sy ireo lalin-tsaina tsy azo toherina, lavitry ny hevitra marivorivo. Hopotipotehina ireo menamaso, fa mila hanimba sy hanao ankaso. 255
Voalazan ny mpanoratra ao amin ny tantara fa namàka tao an-tsain ny mpino ny fiheverana, fa voninahitra lehibe ny fanatanterahana ny asam- piangonana, ary tsinontsinona eo anatrehan izany ny zavatra hafa rehetra, eny fa na dia ny zanaka aza ireo ray aman-drenin i sahondra nahafoy azy
Hatrany izany. Mbola maneho ny fahatsapana ombam-piovana ny toetra enti-miaina ihany koa izy ao amin’ilay hoe izaho ankehitriny42 izaho ankehitriny ilay olom-baovao narenin’ny fitiavana izaho tsy ilay fahiny mpidoro-dava izao tsy mahalala havana.
Nisy ny fikomiana teto madagasikara tamin’ny 1947 ho fitakiana ny fahaleovantena. Toy izao no hita ao amin’ny tantara ny asabotsy dia tany besalampy izy, ary tafaresaka momba ity fikomiana ity izy rehetra mpinamana, samy mitantara ny fantany avy, ary samy nitaraina hoe tsy nisy nahazo taratasy. Tak222